**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/9192-1/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. augusztus 14-ei rendkívüli nyilvános ülésére**

**Tárgy:** Hévízi Turisztikai Nonprofit Kft. részére a Tourinform irodák és információs pontok felújítására vonatkozó, TFC-3.1.1-2020 számú pályázaton történőrészvételhez tulajdonosi hozzájárulás kiadása

**Az előterjesztő:** Papp Gábor polgármester

**Készítette:**  Pálffy Tamás Hévízi Turisztikai Nonprofit Kft. ügyvezetője

Dr. Keserű Klaudia jogász

**Megtárgyalta:** Pénzügyi Turisztika és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Magyar Turisztikai Ügynökség Zrt. mint a Miniszterelnöki Kabinetiroda Kezelő szerve és a Kisfaludy2030 Turisztikai Fejlesztő Nonprofit Zrt. közösen hirdették meg a Tourinform irodák és információs pontok felújítására vonatkozó, TFC-3.1.1-2020 számú pályázatot.

A felhívás célja a pályázat benyújtásakor hatályos Névhasználati Szerződéssel rendelkező Tourinform irodák és hozzájuk tartozó információs pontok - a látogatói igényeknek megfelelő - magas színvonalú fogadóterének egységes arculatú fejlesztése, ennek eredményeként a Tourinform brand és az ország turisztikai márkájának erősítése, a Tourinform irodák szolgáltatásait igénybe vevő célcsoportok bővülése, a személyes látogatóforgalom növelése az irodákban.

Amennyiben a fenti célok eléréséhez a jelenlegi működés helyeként szolgáló irodahelyiség felújítása nem elegendő, vagy az iroda elhelyezkedése a látogatófolyam szempontjából előnytelen, a felhívás keretében meglévő iroda új helyszínre történő költözése is megvalósítható. A felhívás keretében támogatott pályázatoknak hozzá kell járulniuk a magasabb hozzáadott értéket előállító turisztikai szolgáltatások kialakításához. Ezzel összefüggésben cél, hogy a fejlesztéssel/pályázattal érintett Tourinform irodák saját gyűjtőterületük szolgáltatóival hatékonyan együttműködve dolgozzanak.

Részletes célok:

■ Tourinform arculat egységes megjelenítése az irodák vendégterében, továbbá az irodák vonzó és kulturált környezetének kialakítása;

■ hangulatos, vonzó, akadálymentes fogadóterek, munkaállomások, munkakörnyezet kialakítása;

■ Magyar Turisztikai Ügynökség Zrt. (a továbbiakban: MTÜ) által kezelt pályázatokhoz és szervezett programokhoz kapcsolódó tájékoztató felületek befogadására és működtetésére alkalmas vendégfogadói terület kialakítása (pl. NTAK pontok, Kisfaludy 2030 pontok stb.);

■ a meglévő szolgáltatások színvonalának és mennyiségének emelése;

■ tematikus szolgáltatások kapacitásának növelése, valamint új szolgáltatások bevezetése;

■ személyes látogatóforgalom növelése, e-mail-es és telefonos ügyfélkezelések számának emelése;

■ az adatgyűjtő területen működő turisztikai szolgáltatókkal való kapcsolat élénkítése;

■ a térségi keresztpromóció javítása;

■ lakossági szemléletformálás erősítése;

■ a Tourinform irodahálózat pozíciójának emelése a hazai piacon, megítélésének javítása az utazóközönség körében, valamint a tudatos fogyasztói magatartás erősítése.

Hévíz Város Önkormányzat a Hévízi Turisztikai Nonprofit Kft. tagja 43% üzletrésszel. A Hévízi Turisztikai Nonprofit Kft. ügyvezetője, Pálffy Tamás fordult az Önkormányzathoz azzal a kéréssel, hogy a Kft. szeretne részt venni a fent nevezett pályázaton. Ehhez azonban szükséges Hévíz Város Önkormányzat, mint a Kft. székhelyéül szolgáló 8380 Hévíz, Rákóczi u. 2. szám alatti, 1006. hrsz-ú ingatlan tulajdonosának hozzájárulása a pályázaton történő részvételhez. A Kft. vezetőjének tájékoztatása szerint az ingatlanon építeszeti jellegű beruházás nem történik, mindössze új bútorzat, és az iroda működéséhez szükséges egyéb eszközök beszerzésére kerülne sor.

A pályázai kiírás szerint, amennyiben a fejlesztés idegen tulajdonban lévő ingatlanon történik, és az ingatlan nem kerül a támogatást igénylő tulajdonába, úgy a pályázathoz tulajdonosi nyilatkozat szükséges arról, hogy hozzájárul a pályázat benyújtásához, annak végrehajtásához és a támogatási időszak során megvalósuló infrastrukturális fejlesztések támogatást igénylő általi aktiválásához, továbbá az ingatlan a kötelező fenntartási időszakban a fejlesztés céljára rendelkezésre áll.

A pályázónak határozott időtartamú, legalább a fenntartási időszak végéig szóló bérleti, üzemeltetési, vagyonkezelési, egyéb jogcímen használatot biztosító szerződéssel kell rendelkeznie, amellyel a Kft. és az Önkormányzat rendelkezik.

A vagyongazdálkodásról szóló 22/2014. (IV. 29.) számú önkormányzati rendelete alapján a döntés a képviselő-testület hatáskörébe tartozik.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete támogatja, hogy a Hévízi Turisztikai Nonprofit Kft. a Magyar Turisztikai Ügynökség Zrt. mint a Miniszterelnöki Kabinetiroda Kezelő szerve és a Kisfaludy2030 Turisztikai Fejlesztő Nonprofit Zrt. közösen meghirdetett, a Tourinform irodák és információs pontok felújítására vonatkozó, TFC-3.1.1-2020 számú pályázaton részt vegyen.

2. Hévíz Város Önkormányzat Képviselő-testülete az alábbi visszavonhatatlan nyilatkozatot teszi, hogy

1. 1/1 arányban kizárólagos tulajdonosa a 8380 Hévíz, Rákóczi u. 2. szám alatti, 1006. hrsz-ú-on nyilvántartott ingatlannak, amely a Hévízi Turisztikai Nonprofit Kft. székhelyét képezi,
2. kijelenti továbbá, hogy a kötelező fenntartási időszakban a nevezett ingatlan a fejlesztés céljára rendelkezésre áll, vagy egyéb, a feladatellátáshoz megfelelő ingatlant – amely igazodik a Tourinform arculathoz - biztosít helyette,
3. nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

3. A Képviselő-testület felkéri a polgármester a nyilatkozat megtételére.

Felelős: Papp Gábor polgármester

Határidő: 2020. augusztus 31.

**NYILATKOZAT**

1. Hévíz Város Önkormányzat Képviselő-testülete támogatja, hogy a Hévízi Turisztikai Nonprofit Kft. a Magyar Turisztikai Ügynökség Zrt. mint a Miniszterelnöki Kabinetiroda Kezelő szerve és a Kisfaludy2030 Turisztikai Fejlesztő Nonprofit Zrt. közösen meghirdetett, a Tourinform irodák és információs pontok felújítására vonatkozó, TFC-3.1.1-2020 számú pályázaton részt vegyen, annak végrehajtásához és a támogatási időszak során megvalósuló infrastrukturális fejlesztések támogatást igénylő általi aktiválásához hozzájárul.

2. Mindezekre figyelemmel Hévíz Város Önkormányzat, mint a 8380 Hévíz, Rákóczi u. 2. szám alatti, 1006. hrsz-ú ingatlan tulajdonosa az alábbi visszavonhatatlan nyilatkozatot teszi:

1. Hévíz Város Önkormányzata kijelenti, hogy 1/1 arányban kizárólagos tulajdonosa a 8380 Hévíz, Rákóczi u. 2. szám alatti, 1006. hrsz-ú-on nyilvántartott ingatlannak, amely a Hévízi Turisztikai Nonprofit Kft. székhelyét képezi.
2. Hévíz Város Önkormányzat kijelenti továbbá, hogy a kötelező fenntartási időszakban a nevezett ingatlan a fejlesztés céljára rendelkezésre áll, vagy egyéb, a feladatellátáshoz megfelelő ingatlant – amely igazodik a Tourinform arculathoz - biztosít helyette.
3. A nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

Hévíz, 2020. augusztus …

Hévíz Város Önkormányzat

ingatlan tulajdonosa/tulajdonos képviseletében eljáró

Papp Gábor polgármester

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | egyeztetési kötelezettség |  |  |
|  |  |  |  |