Iktatószám: HIV/522-49/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2020. augusztus 14-ei rendkívüli nyilvános ülésére**

**Tárgy:** Hévíz Város Önkormányzat 2020. évi költségvetésének felülvizsgálata a koronavírus járvány gazdasági és államháztartási hatásai miatt, Hévíz Város Önkormányzat 2020. évi költségvetéséről szóló 5/2020. (II.12.) rendelet módosítása

**Az előterjesztő:** Papp Gábor polgármester

**Készítette:** Szintén László közgazdasági osztályvezető

dr. Tüske Róbert jegyző

Kondákorné Farkas Erika, költségvetési ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**BEVEZETŐ**

Tisztelt Képviselő-testület!

**I.**

A Koronavírus világjárvány gazdasági és államháztartási hatásai következtében Hévíz Város Önkormányzat 2020. évi költségvetésének bevételei oldalán jelentős hiány mutatakozik. A képviselő-testület a 2020. június 29-ei ülésén döntést hozott kiadások csökkentéséről, azonban a kiadások csökkentését folytatni szükséges, mert Hévíz Város Önkormányzat 2020. évi várható bevétel elmaradása **956.000 ezer Ft.**

Ez a kiesés a várható gazdaság helyreállításának bizonytalan ideje miatt 2021.-2022 években évente további **650.000 ezer Ft-tal** nőhet. Ehhez képest a helyi önkormányzatok általános működésének és ágazati feladatainak 2021. évi várható támogatása a 2020. évi tervezett 884.324 ezer Ft-ról 410.000 ezer Ft-ra csökken. A kormány által meghírdetett 18%-os növekedést egyenlőre csak a pedagógusok és szociális, egészségügyi dolgozók béremelésének a fedezet-támogatása teszi ki.

Felvezetésként elmondható, hogy az önkormányzat és az intézmény rendszer kiadásainak csökkentése szükséges és kikerülhetetlen intézkedés, emellett pedig vizsgáljuk és döntést kell hozni a bevételek növeléséről, ide értve az adópolitika felülvizsgálatát is, erről külön előterjesztés készül.

Tájékoztatásul az idegenforgalmi adó bevételek 2019-2020. összehasonlítása:

|  |  |  |  |  |
| --- | --- | --- | --- | --- |
| Idegenforgalmi adó bevételek csökkenése Hévíz április - június (Ft) | | | | |
| befizetés hónapja/év | április | május | június | összesen |
| 2019. | 44.417.000 | 51.680.000 | 57.693.00 | 153.790.000 |
| 2020. | 13.630.000 | 1.675.000 | 5.289.000 | 20.594.000 |

Idegenforgalmi adó teljes bevétel az alábbi időszakban:

2019. június 30-ig: 314.820.000,-Ft

2020. június 30-ig: 127.012.000,-Ft

Hévízen az iparűzési adó a turizmus teljesítményétől erősen kitett, ezért azt 2020. évben az eredeti 450.000 ezer Ft-ról 270.000 ezer Ft-ra csökkentettük a 2020. június 30-i költségvetés módosításánál a tervezett bevételt. 2021. évi tervezésnél a 2020. év végén tudunk előirányzatot kalkulálni, tekintettel a koronavírus további alakulására.

A parkolási rendszer bevétele, a beruházások előtti utolsó évben -automatás jegyvásárlás: 36.960.475,- Ft volt, ebből a nagyparkoló 26.406.650,- Ft-ot tett ki. A 2021. évtől módosuló parkolási rendelet ezen bevételt várhatóan 20%-kal növelni tudja.

A 2020. évi költségvetés első számú módosításnál júniusban meghozott gazdasági döntések stabillá tették a 2020. évi költségvetést, azonban mint jeleztük a nyár folyamán meg kell kezdeni az intézményi átszervezéseket is.

Az intézményekkel további előzetes egyeztetéseket folytattunk, adatokat kértünk be. Az előterjesztésben figyelembe vesszük az intézményvezetők és a gazdasági vezető szakmai-pénzügyi állápontjait, de ahol szükséges ott fenntartói-felügyeleti javaslatainkat is megfogalmazzuk.

**II.**

**Minden intézményre vonatkozó általános intézkedés tervezet:**

2020. és 2021. évben a teljesítményelvű jutalmazásra nem lesz forrás biztosítva, viszont kötelező kifizetni a jubileumi jutalmakat. Az intézményi egységes cafetéria rendszer megszűnik. A közszolgálati tisztviselőkről szóló 2011. évi CXCIX. törvény alapján a köztisztviselői cafetéria kötelező juttatás, ezért arra a kötelező minimum előrányzat lesz biztosítva.

A munkaerő piaci bérversenyben az elmúlt években lépést kellett tartani. Az önkormányzat a jól dolgozó állomány megtartása érdekében ugyan emelt béreket (tipikusan munkáltatói döntéseken alapuló teljesítményelvű béremelés történt), de nem bírta a bérversenyt a versenyszférával szemben, az önkormányzati bérezés több területen ennek alatta maradt, de kiugróan sehol sem volt magas.

Az elkövetkező években várhatóan bérfejlesztésre forrás nem fog jutni. Még akkor sem, ha követni kívánjuk azt az elvet, hogy kevesebb és motívált, megfizetett dolgozói hatékonyságára alapítsuk az elkövetkező évek személyzeti politkáját.

Az üres álláshelyek továbbra is zárolva vannak, azokat csak képviselő-testületi jóváhagyással lehet betölteni. Ez az jelenti, hogy intézményvezetői felősségi körbe tartozik a munka olyan módon történő szervezése, hogy a csökkenő létszámok mellett a feladatok elláthatóak legyenek. Kizárólag azon álláshelyek tölthetők be, ahol jogszabályi előírásnak megfelelés miatt az szükséges.

Cél az alkalmazotti létszámok csökkentése. Ennek érdekében intézményvezetői feladat a kapacítások felmérése az egyes feladatok ellátási szintjének folyamatos vizsgálata, a takarékos és hatékony feladat-ellátás. Priorítást kell, hogy kapjanak önkormányzati kötelező feladatok.

Hévíz város nívójának fenntartása fontos és szükséges, hiszen enélkül a turizmus hanyatlása bevétel kiesést generálhat, amely tovább gyűrüzve növeli a negatív hatásokat.

Az önként vállalt önkormányzati feladatok (államháztartáson kívülre adott támogatások rendszere), továbbá azok ellátási szintjének vizsgálata az elkövetkező időszak fontos feladata, mert ez szükséges a 2021. évi költségvetés változatlan állami finanszírozása mellett és az üdülőhelyi feladatok állami támogatása, vagy ennek pótlást célzó külön állami segítség nélkül történő megtervezhetőséghez.

Javasolt, hogy a hatékony eszközgazdálkodás érdekében az intézményektől a felesleges vagyontárgyak- tárgyi eszközök értékesítésének döntését a Képviselő-testület elvonja, és a polgármester hatáskörébe helyezi.

**III.**

**Hévíz Város Önkormányzat**

Az önkormányzat létszáma 6 fő, amely a főállású polgármestert, alpolgármestert és a 4 parkolási iroda dolgozóját teszi ki.

Az önkormányzat személyi jellegű kiadásain átszervezéssel csökkenteni nem lehet. A külső szolgáltatások (megbízások) igénybevételét felül kell vizsgálni.

Főbb működési kiadási sorok az 5/2020. (II.12.) költségetési rendelet 2/2 melléklete alapján:

* Működési célú pénzeszköz átadás (430.121 ezer Ft), ez 2020. évben tovább csökkenhet:

**Önkormányzat gazdasági társaság támogatására csökkentési javaslat**

A Hévíz-Balaton Airport Kft. részére a tulajdonos önkormányzat minden évben a központi támogatáson kívül további 50 millió forint összegű támogatást biztosított. A gazdasági társaság üzleti tervét a testület a 274/2019. (XI.28.) határozattal fogadta el úgy, hogy az ez évre tervezett eredmény 1.875 ezer forint pozitív összeget mutasson. Az üzleti terv legiforgalmi tervezett bevétele 93 millió forint volt, ebből az egyéb repülés 54 millió forint, így a nagygépes repülés tervezett bevétele 39 millió forint. Bérbeadásból tervezett bevétel 20 millió forint, míg az üzemanyag értékesítés bevétele 13 millió forint. Az összesen tervezett saját bevétel 127 millió forint. A reptér április és május hónapban nem üzemelt a kisgépek fogadása 2020. június 22-én indult el, így az üzleti tervben e hónapokra és júniusra tervezett bevétel összesen 43 millió forint nem fog teljesülni, ezért várhatóan csak 50 millió forint saját bevétellel lehet számolni az év végére. A gazdasági társaságnak 2020. évre az üzleti terv 435 millió forint kiadással lett elfogadva, melyet csak úgy tud likviden teljesíteni, ha 310 millió forintos támogatásban részesül. Ez az összeg szerepelt az üzleti tervben és ilyen összegű támogatási igényt nyújtott be az Innovációs és Technológiai Minisztériumhoz. A benyújtott igényre a pozitív válasz 2020. május 18-án érkezett, hogy az igényt támogatást a reptér megkapja a működéséhez. Jelenleg a támogatói okirat előkészítése van folyamatban, melyhez a társaság a szükséges adatokat szolgáltatta. Hévíz Város Önkormányzat 2020. évi költségvetéséről az 5/2020. (II.12.) önkormányzati rendelet tartalmazza. A rendelet 1/7 mellékletének 21. pontja tartalmaz a reptérnek 50 millió forint összegű támogatást, mely összeg 2020. március 2-én került átadásra a reptérnek. Megvizsgáltuk az idei 50 millió forintos működési támogatás visszavonhatóságát. A könyvelő cég jelezte, hogy az 50 millió forintból 35 millió forint már elszámolásra került a 2019. évi szállítói állományra. Az elszámolást az indokolta, hogy a társaság jegyzett és saját tőke aránya a jogszabályi előírásoknak megfeleljen és minimális pozitív eredménnyel zárja az évet. A mérlegben kialakult helyzetet egyébként a magas szállítói állomány miatt kellett rendezni. A teljes ez évi támogatás nem vonható vissza, csak 15 millió forint, mert az a Hévíz-Balaton Airport Kft 2019. évi teljes mérlegének a módosítását jelentené. Ezért a COVID miatt kialakult gazdasági helyzet miatt az idei évre biztosított 50 millió forint támogatásból 15 millió forint visszavonását javasoljuk. Az indokok alapján ez nem veszélyezteti az idei év üzleti tervének teljesítését, csak a bevételek teljesítésének összegében történik átrendeződés. Az összeg visszautalására akkor kerülne sor, ha a reptér likvid helyzete ezt lehetővé teszi.

**Hévízi Sportkör**

A Hévízi Sportkörtől 2020. évben támogatást nem von el a támogatást adó önkormányzat. Tekintettel a társasági adó pályázatok fenntartására, engedélyezi a 2020. évben fel nem használt működési és fejlesztési támogatásnak 2021. évi felasználását. Ezzel egyidejűleg az önkormányzat kijelenti, hogy 2021. évben újabb támogatást nem biztosít a Sporkör számára.

**IV. Egyes intézmények**

1. **Brunszvik Teréz Napközi Otthonos Óvoda**

Az óvodavezető a költségvetésének felülvizsgálatához a javaslatait megfogalmazta:

Az óvoda 2020. évi eredeti előirányzat alapján 132.935 ezer Ft-ból gazdálkodik, ebből 83.210 ezer Ft az állami támogatás. Tehát az önkormányzati finanszírozás **49.725 ezer Ft.**

A tényleges létszám: 12 óvónő, 6 dajka, 2 pedagógiai asszisztens, 1 óvodatitkár, 1 óvodavezető. A gyermeklétszám alapján pedagógusok elismert létszáma: 11,3 fő. 2020. március 19 – től augusztus 31 – ig 10 óvodapedagógus látja el a gyermekek felügyeletét.

2020. szeptembertől 11 óvodapedagógus lesz jogviszonyban. A hiányzó óvodapedagógust (0,3 fő) megbízásos jogviszonyban, részmunkaidőben kívánjuk szeptember 1 -től május 31 – ig foglalkoztatni. A nevelőmunkát közvetlenül segítők elismert létszáma: 8,3 fő. Ebből 6 fő dajka, 2 fő pedagógiai asszisztens (3 csoportonként 1 fő), 1 fő óvodatitkár (100 fő gyermeklétszám felett). Ezen felül óvodánkban 2020. április 30 – ig 2 fő konyhás dajka dolgozott. 2020. május 1 – től az Egregyi tagintézményben ez a státusz a fenntartóval közös megegyezés alapján nem kerül betöltésre. Jelenleg a Sugár utcai óvodában az elismert létszámon felül 1 dajkai státuszon szerződéssel alkalmazunk 1 főt. A szerződés 2020. június 30 – án járt le.

Az óvodai csoportok maximális létszám kihasználtsága:

Sugár utcai óvodánkban az Alapító Okirat szerint 109 fő a felvehető gyermeklétszám. Szeptemberben az induló létszámunk 90 gyermek. Egregyi óvodánkba felvehető 57 fő. A szeptembertől beiratkozott létszám 38 fő. Az idei nevelési évben csak a körzetben lakók kerültek felvételre.

Az Egregyi óvoda, mint telephely megszüntetésének lehetősége:

A 2020-21-es nevelési évben a fenntartó a jelzett létszám alapján engedélyezte a két csoport indulását. A 2021-22-es nevelési évben lehetőség nyílik 1 csoport megszüntetésére, 1 csoportban azonban meg lesz az induláshoz szükséges gyermeklétszám. Javasoljuk tehát egy csoport megszűntetését a 2021-22-es nevelési évben. A 2022-23-as nevelési évben a gyermeklétszám alakulásának függvényében az Egregyi óvoda bezárása felülvizsgálható. Az előterjesztés külön napirendként kerül beterjesztésre.

1. **Teréz Anya Szociális Integrált Intézmény**

Az intézményvezető a költségvetésének felülvizsgálatához a javaslatait megfogalmazta:

Az intézmény ellátja a szociális, bölcsődei és egészségügyi feladatokat is, úgy mint orvosi ellátás, orvosi ügyelet, fogorvosi ügyelet mind gyermek mind felnőttek részére. Éves eredeti kiadási előirányzata 472.081 ezer Ft, amelyből az állam 198.451 ezer Ft-ot finanszíroz, saját bevétele a térítési díjakból 118.135 ezer Ft, tehát az önkormányzat **155.495 ezer Ft-ot** tesz hozzá a feladatok ellátásához, amelyből 70 millió Ft-ot az orvosi ügyelet fenntartása tett ki.

1. Ügyelet: átszervezve Városkörnyéki Ügyelethez
   * ennek kapcsán 1 fő gépkocsivezető már korábban közös megegyezéssel távozott
   * egy fő gépkocsivezető közös megegyezéssel távozott (szept.30-ig felmentési idejét tölti, ezzel 3 hónapot sikerült lefaragni), 6 havi végkielégítés kifizetése szeptemberben
   * egy fő gépkocsivezető felmentéssel, 2021. január 27-ig lesz állományban, 10 havi végkielégítés kifizetése így átcsúszik jövőre
   * egy fő takarító munkaidő csökkentése 8-ról 6 órára folyamatban
2. Bölcsőde: a szakmai szempontokat is figyelembe véve 1 fő dajka elbocsájtása esetén biztonsággal működtethető a bölcsőde, de a létszámon felüli kisgyermeknevelő elbocsájtását szakmailag nem támogatja az intézményvezető
3. Családsegítés: 1 fő 8-ról 4 órára történő munkaidő csökkentése kivitelezhető.
4. Szociális étkeztetés: itt először a döntést kell meghozni, módosítani a helyi rendeletet, szakmai programot, szmszt, hogy megszüntetésre kerüljün a hétvégi étkeztetés, az ellátottak értesítési kötelezettsége miatt ez 2020. október 1-től tud életbe lépni, onnantól lehet felmenteni a gépkocsivezetőt.
5. Ügyeleti koordinátor: 8 helyett 6 órában való foglalkoztatása indokolt
6. Terápiás munkatársak: egy fő elbocsájtása helyett munkaidő csökkentés, három fő esetében 6 órában, egy fő maradna 8 órában.
7. Védőnői szolgálat: egy fő 8 órás álláshelyet egy évre 4 órára lehet csökkenteni, változatlan finanszírozás mellett (ennek megvalósítása két hónapot igénybe vesz).
8. két „beruházás” elhalasztása
   * József Attila utcai rendelő épület tető felújítása: 10.700.000 Ft
   * Honvéd utcai bentlakásos ellátás épületének felújítás 4.500.000 Ft.
   * összesen: **15.200.000 Ft**
9. Mivel az intézmény kettő telephelyen lát el - ebből következően szükségszerűen magasabb dolgozói létszámmal - bentlakásos szociális ellátást, javasolt annak megvizsgálása, hogy a Honvéd utcai épületben ezen ellátás milyen módon és időterv alapján szűntethető meg, annak érdekében, hogy a bentlakásos szociális ellátás csak Szent András utcai telephelyre korlátozódjon. A Honvéd utcai épület kiűrítés esetén bérbeadással vagy nyilvános versenyeztetést követő értékesítéssel esetlegesen hasznosítható vagyonná válik.

Ehhez kérjük az intézményvezetőt, hogy dolgozza a telephely megszűntetésének koncepcióját.

1. *Bevétel növelése:*

A térítési díjak felülvizságlatát javasoljuk 2021. január 1-től. Belépési hozzájárulás, házisegítségnyújtás, jelzőrendszeres házisegítségnyújtás, bölcsőde.

1. **Hévíz Város Önkormányzat Gazdasági, Műszaki Ellátó Szervezete**

A GAMESZ igazgatója a költségvetésének felülvizsgálatához a javaslatait megfogalmazta:

Az intézmény az első körben kért 10 %-os költségcsökkentést hajtott végre. Az egyeztetéseken további azonnal 20%-os kiadás-csökkentést kért a fenntartó képviselője, amelyre az intézmény kidolgozta az előirányzat csökkenésnek a tervezetét.

Azonban ennek a személyi jellegű kiadás csökkenése csak 1/3 arányú -75,5 fő dolgozói létszámról 66 fő dolgozói létszámra.

A dologi- azaz feladat csökkenés terhére a kiadás csökkentés mint egy kétharmados, például a kátyúzás, útfenntartás, karbantartások, csatorna-tisztítás látja kárát. Ezek viszont kötelező önkormányzati feladatok, tehát ezek vitelét elhagyni nem lehet, szükséges ráfordításait ki kell dolgoznia az intézménynek.

A javaslatot azonban beterjesztésre ajánljuk, hiszen tartalmaz sürgős személyi döntéseket is, és előremutató átszervezéseket tartalmaz. A szakmai munkát az intézmény átszervezésre folytatni kell.

2020. évben a Hévíz Város Önkormányzat Gazdasági, Műszaki Ellátó Szervezet (a továbbiakban: GAMESZ) eredeti működési kiadási előirányzata 545.419 ezer Ft, ebből a saját bevételre 100.000 ezer Ft volt előirányozva, önkormányzat támogatás korrigált összege pedig **390.519 ezer Ft.**

Jogszabály szerint az alábbi támogatási összegeket kapná az önkormányzat a kötelező feladatok ellátásáért, azonban azt 2020. évben az állami költégvetés még az adóerőképeség miatt elvonja:

* + zöldterület gazdálkodással kapcsolatos feladatok 9.412 ezer Ft
  + közvilágítás fenntartása 18.400 ezerFt, ebből a GAMESZ-ra jutó rész 2.000 ezer Ft
  + köztemető fenntartás 1.355 ezer Ft
  + közutak fenntartása 6.212 ezer Ft

Tehát összesen 18.979 ezer Ft műszaki rész, amelyet nem kapunk meg.

A nem elvont összegek:

* + szociális étkezés 4.800 ezer Ft
  + gyermek étkeztetés összesen 50.100 ezer Ft.

A kötelező létszámon felüli bérek intézményi és önkormányzati saját bevételekből történő kigazdálkodása lehetetlen, az önkormányzat a legtöbb helyi adókból befolyt támogatását a GAMESZ számára biztosítja.

Mivel az önkormányzati bevétel lecsökkent, és az Üdülőhelyi feladatok támogatása pedig 2020. évre már megszűnt, továbbá 2021. évtől sem létező támogatási forma az ellátott feladatok felülvizsgálata szükséges.

A GAMESZ 2020. évi eredeti kiadási előirányzata 567.419.000 Ft volt, mely az első rendeletmódosítás bérmegszorítása után 539.778.000 Ft-ra módosult, elvonás -27.641.000 Ft volt.

Szóbeli közlésük alapján 2021. évben **működési kiadásokat további 20%-kal, 108 millió Ft-al** **szükséges csökkenteni**, amely hozzájárulhat az önkormányzati intézményrendszer fenntartható működéséhez.

1. **Személyi juttatások** járulékkal tervezett további csökkentése 2021. évre: - 41.353.000 Ft.
   1. A GAMESZ 2021-re tervezett személyi jellegű kiadásának javasolt csökkentése 255.274.000 Ft-ról 226.000.000 Ft-ra, -29.274.000 Ft-tal csökkenne, a január1-i állapot szerinti 75,5 főről 66 főre változna a dolgozói létszám.
   2. A munkaadókat terhelő járulékok és szociális hozzájárulási adó jelenleg 48.579.000 Ft, 2021-re 36.500.000 Ft változna, azaz -12.079.000 Ft-al csökkenne.

Minden csoportnál megszüntetésre kerül az ügyeleti és rendelkezésre állások díja, a túlmunka díja. Ebben az évben ez a 2. félévre 20%-os fizetés csökkenést jelent. A feladatok egyenlőre nem csökkennek.

Az alábbiakban részlegenként a munkaerő csökkenés látható.

Gazdasági tevékenység:

Indokolt annak megvizsgálása, hogy az önkormányzati ASP gazdálkodás modul által nyújtott szolgáltatások (adatbázisok hozzáférhetősége, elérhetősége, korszerű adatátvitel és információ áramlás mellett) a számviteli feladatok 2021. január 1-től történő átszervezése az intézményektől, elsősorban GAMESZ-től a polgármesteri hivatalhoz a feladat nagyságának felmérését követően milyen módon oldható meg. Ennek vizsgálatát a képviselő-testület döntésének alapján elvégezzük és döntési javaslat kerül megfogalmazásra. Ennek az átszervezésnek jogi akadálya nincs, várhsatóan munakerő megtakarítési hatása lesz.

1 fő könyvelői állas helyet (melyet 50%-ban munkaügyi és 50%-ban könyvelői megbízással töltöttek be) megszüntették.

Konyha:

* A hentes munkakört megszüntettek, a szakácsok veszik át a feladatot.
* 1 fő konyhalány munkaviszonyát megszüntették, az állása megszűnik.
* A konyha és a GAMESZ épület takarítói helyét megszüntettük, a továbbiakban részben a konyha, részben az irodai dolgozók látják el a feladatot.
* A befizetési helyet az általános iskolában és a gimnáziumban megszüntették, befizetésre csak a létrehozott elektronikus felületen van lehetőség. Az ezzel kapcsolatos ügyviteli feladatokat (kártyaigénylés, kedvezmények és határozatok kezelése, lemondások kezelése, befizetési egyeztetések, segítségnyújtás ehhez, stb.) az élelmezésvezető és helyettese végzi a továbbiakban.

Előkészítésre került a GAMESZ és a TASZII részről, hogy 2021. január 1-től a TASZII hétvégi ételellátását külső vállakozó helyett a GAMESZ fogja biztosítami, a konyhai dolgozóik a továbbiakban folyamatos munkarendben dolgoznak.

Épületüzemeltetés:

* A Kormányablak takarítását a Polgármesteri Hivatal takarítói látják el, munkaidejükön belül.
* A Sportcsarnokban a délutáni portás munkakörét megszűntetésre javasolja a GAMESZ. A sportköri edzések idején az edzők gondoskodnak a csarnok nyitva tartásáról, rendjéről. Az alkalmi rendezvények esetén a karbantartói vagy a parkfenntartási csoport beosztott dolgozója felügyeli a rendezvényt.

Karbantartás:

* A műszaki ügyintézői munkakört a továbbiakban nem töltjük be, feladatai megoszlanak a csoportvezetők között.
* A HEBI feladataira kapott megbízási díjak megszűntek

Temető fenntartás:

* A hévízi temető esti, és ünnepnapi nyitását, zárását végző megbízási szerződését megszüntetjük. Igazgató jelezte, hogy temető kapuk zárását megszűnteti. Javasolt fenntartói utasítás, hogy vagyonvédelmi szempontból (sírkő rongálódás akár szándékos, akár vadkárként történő megelőzése érdekében a temetői fenntartói felelősség kizárása érdekében - a sírkő az azt felállíttató tulajdona) a temetők nyitva tartását továbbra is fenn kell tartani, tehát nyitvatartási időn túl a kapukat a GAMESZ-nak zárnia szükséges.
* A temetőgondnok munkaköre megszűnik, becsatlakozik a parkfenntartáshoz.

Parkfenntartás, köztisztaság:

* 4 fő munkaviszonya megszűnik.

1. **Dologi kiadások 2021. évre tervezett csökkenése: -40.496.000 Ft.** a változás költséghelyenként a következő:
   1. **Temető**

* jelen évre tervezett dologi költségek: 2.127.000 Ft.
* 2021-es csökkentett terv: 1.000.000 Ft.

A közüzemi költségek kifizetése (szemét, víz, villany) mellett a tuja díszbogár miatt fertőzött fasorok cseréje szükséges, költsége magas: zöldhulladék elszállítás lerakóba, új fasor telepítése. Amennyiben az egyéb költségek engedik, ezt el kell végezni!

A fasorok cseréjére jelenleg forrás nem biztosítható.

* 1. **Más szerv részére végzett szolgáltatások (gazdasági tevékenység, karbantartási, logisztikai tevékenységek más intézményeknél, sportcsarnok, TASZII étkezés)**
* jelenlegi dologi költségek: 46.400.000 Ft.
* 2021. terv: 44.800.000.

Eszköz, szerszám fejlesztés csökkentése. Munkaruha megszüntetése, csak a szükséges védőruhák biztosítása. Külső partnerek igénybevételének csökkentése (pl. kosaras kocsi, szállítási költségek).

Más városi intézmények részére (rendőrség, önkéntes tűzoltók, tv, oktatási intézmények, önkormányzati intézmények, sport és művelődési rendezvények) részére végzett térítésmentes munka csökkentése.

* 1. **Közutak, hidak üzemeltetése, útfestés**
* jelenlegi dologi költségek: 24.375.000 Ft
* 2021. terv: 3.000.000 Ft.

Az útburkolati jelek közül az intézmény javaslata szerint csak a nagyon megkopottakat festetjük át. A rendkívül balesetveszélyes kátyúkat javítjuk majd ki, nagyrészt saját kivezetésben, kivágás nélkül, a lyukak betömörítése hideg aszfalttal. Ennek eredményeként a teljes burkolat minőségének romlása várható, azonban 1-2 évig balesetmentesen használható.

A burkolati jelek festése az útügyi szabványok előírása szerint szükséges, a GAMESZ, mint helyi közutak és közterületek fenntartója a 2021. évi költségvetés tervezéséhez mérje fel terjessze elő burkolatfestési költségbecslést.

* 1. **Piac üzemeltetése**
* jelenlegi dologi költségek: 9.740.000 Ft, ebből a piacfelügyelői, gombaszakértői díjak: 7.620.000 Ft.
* 2021. terv: 9.500.000 Ft.
  1. **Máshová nem sorolt ügyek: munkahelyi étkeztetés, vendégétkeztetés alapanyag és rezsi**
* jelenlegi dologi költségek: 15.690.000 Ft.
* 2021. terv: 12.000.000 Ft.

Intézmény részéről megjegyzésre került, hogy munkahelyi étkeztetésben a cafetéria nélkül kevesebben fognak konyhán étkezni, vendégétkezők közül sokan a TASZII-tól veszik már igénybe kiszállítással a szolgáltatást.

* 1. **Víztermelés, ároktisztítás, csapadékcsatorna üzemeltetése**
* jelenlegi dologi költségek: 6.250.000 Ft
* 2021. terv: 1.600.000 Ft.

Az árkok kaszálásához csak az üzemeltetési anyagok: benzin, fűnyíró damil, kevés gépi mosatási lehetőség áll majd rendelkezésre. Csapadékvíznyelő rácsok cseréje nem megvalósítható.

* 1. **Közvilágítás üzemeltetés**
* jelenlegi dologi költségek: 2.000.000 Ft
* 2021. terv: 1.000.000 Ft.

A GAMESZ részéről felvetésre került a PLH Közvilágítás KFT szerződésének megszűntetése. Az E.on tulajdonú közvilágítási hálózatot csak minősített szerelő javíthatja, illetve végezheti a hiba felderítést. Villanyszerelőnket ebben az évben kiképeztetjük, és a továbbiakban ő végzi majd a feladatot. Az egyéb önkormányzati tulajdonú rendszereken (pl. belváros, bicikliutak) a javítást már több éve mi végezzük.

* 1. **Zöldterület kezelés**
* jelenlegi dologi költségek: 26.049.000
* 2021. terv: 22.000.000 Ft

Kisebb virágfelületek, egyedi vázák megszüntetése, racionalizálása (Kossuth, Tavirózsa, Zrínyi, Egregyi, Jókai, Kodály, Honvéd, Erzsébet királyné, Szabó L. utcákban), muskátlis állványok megszüntetése a Rákóczi utcában, villanyoszlopon található edényes növények megszüntetése. Ezzel a beültetendő növények költsége, valamint a fenntartásuk is csökken. A napi locsolás gépkocsival szállított vízzel, valamint ennek napi, hétvégi munkadíja jelentős. A belváros (Hivatal környéke, Moll tér, Rákóczi utca, Festetics tér, Széchenyi körforgalom,) turisztikailag érintett területei változatlanok maradnak méretileg. A beültetett növények értékét vizsgálva tervezzük meg az ágyakat, kevesebb nagyobb értékű, nagy fenntartási stabilitású növényt választunk, mellyel az ágyak még dekoratívok maradnak, de nem egyediek. Tulipánhagymát nem a teljes maradó ágyakba ültetünk, hanem csak bizonyos részeibe. Cserje foltok, sorfák kipusztulás utáni pótlása 1-2 évig elhagyható, de a továbbiakban rendezetlen, szegényes képet mutat a város ez által.

A csoport végzi a város takarítását, fa és cserjemetszését, növényfelületek gondozását, gyomtalanítást, kaszálást. A kaszálások 7-10-14 napos forgóval történnek a városban. Amennyiben ennek gyakoriságát csökkentjük, a lekaszált füvet nem lehet a területen hagyni, a gyűjtése további feladatot jelent, kiszállítása zöldhulladék lerakóba további költséget. Korábban a kertészet területén végeztük a város közterületeiről beszállított zöldhulladék feldolgozását: komposztálást, a feldolgozhatatlan részek égetését, ágzúzást, ennek elszállítását erőműbe. Az erőművek nem fogadnak ilyen jellegű hulladékot már. A kertészet területének folyamatos csökkentésével már nincs lehetőségünk hosszabb ideig érlelni a komposztot, az ágakat jelenleg elszállítjuk egy cserszegtomaji lerakóba. Ennek díjai jelentősen megemelkedtek, a következő évbe bevállalni már nem lehet. A város közterületi zöldhulladékának feldolgozása, elhelyezése jövőre még megoldatlan, ennek költségei nagyban nőni fognak.

Javasolt ezen intézkedések jóváhagyása, a pontos zöldfelületi csökkentett költségvetésű intézkedési terv kidolgozása.

A gépeink üzemeltetési költségei jelentősen nőnek (szerviz díjak, üzemeltetési anyagok, pót alkatrészek, üzemanyagok), használatukat észszerűsítjük. A Magyar Falu programban pályázott kistraktor beszerzése esetén jelentős javítási költségektől szabadulnánk meg.

* 1. **Városgazdálkodási feladat (belváros takarítás, HEBI, WC fenntartás, szúnyogirtás, fasorok növény védelme)**
* jelenlegi dologi költségek: 17.000.000 Ft.
* 2021. terv: 11.500.000 Ft.

A nyilvános WC-k térítésmentessé tételéhez kötött üzemeltetési szerződésünk díja évi 5.500.000 Ft. A díjért a vállalkozó takarítja, fogyóeszközzel látja el az 5 illemhelyet (Nagyparkoló, Kölcsey u., Templom mögött, Zrínyi játszótér, Egregyi kerékpáros pihenő), végzi a kisjavításokat. Javaslom a szerződés megszüntetését, a vállalkozási szerződés megváltoztatását, mely alapján a vállalkozó továbbra is elvégzi a fenti feladatokat, de tevekénységéért díjat szed a használóktól, vagyis a WC-k a továbbiakban nem lesznek ingyenesek. A nyitvatartási időt a vállalkozó meghatározhatja tapasztalati adatai alapján.

Javasolt a GAMESZ felhatalmazása a díjköteles és vállalkozói alapon működő nyilvános WC üzemeltetés bevezetésére, akár pályáztatásra. Cél az önkormányzati ráfordítások minimalizálása.

A biológiai szúnyogirtás előtérbe helyezésével remélhetően csökkennek a kémiai szúnyogírtás díjai, de ezzel tervezni még nem lehet.

* 1. **Gyerek és felnőtt étkeztetés a köznevelési intézményekben**
* jelenlegi dologi költségek: 59.115.000 Ft.
* 2021. terv: 61.850.000 Ft.

Az alapanyag költsége nagyban emelkedni fog, a beszállító nagykereskedések jelzési alapján. Sajnos már szeptembertől szükséges az étkezési díjak emelése.

1. Tervezett költségek csökkenése 2021. évre mindösszesen az 1-3. pontok alapján: -134.890.000 Ft.
2. A GAMESZ bevételek 2019-ben 145,5 M Ft-ot értek el, 2021-re 95,25 M Ft –ot terveznek

* A temetőben elmaradt sírmegváltások nagy része már befolyt, további jelentős bevétel nem várható, 2019-es 4,65 M Ft tényadat helyett 1,5 M Ft általános évi bevételt tervezünk.
* Más szerv részére végzett tevékenységből származó bevételek között 2019-ben a Széchenyi utcában végzett parképítési alvállalkozói tevékenységünk erre az évre átfolyó része 30 M Ft volt. Az iskolák festését a KLIK számára 1 M Ft-ért végeztük, míg a nyári táborok rendezéséből szintén 1 M Ft folyt be. 2021-re összesen 20 M Ft bevételt terveztünk ide, melynek nagy része a TASZII hétvégi étkezése lesz.
* A piac bevétele 2019-ben 18.4 M Ft volt, idén a járvány miatt forgalom csökkenés, és a tervezett felújítás miatt kevesebbet, 17 M Ft-ot terveztünk.
* Alkalmazottak és vendégek étkeztetése 2019-ben 25,7 M Ft volt, 2021-re a cafetéria elmaradása, a nyári táborok csökkenése, a vendégétkezők elmaradása miatt ez csökken 20 M Ft-ra.
* Zöldterület kezeléssel 2019-ben 4.1 M Ft bevételre tettünk szer, ennek nagy része a rendezvényeken a vállalkozók helyett elvégzett takarítási, szemét szállítási feladatokból állt, 2021-re a rendezvények várható csökkenése miatt 2,5 M Ft-ot terveztünk.
* Gyermekétkeztetés díja 27,7 M Ft volt, a várható áremelkedések miatt 28, 5 M Ft-ot tervezünk.
* Iskolai munkahelyi étkeztetés 6,4 M Ft volt, 2021-re a cafetéria elmaradása miatt 5 M Ft a terv.
* A bölcsődei gyermek és munkahelyi étkezés bevétele 0,72 M Ft volt, 2021-re 0,75 M Ft-ot tervezünk.

1. **Hévíz Város Önkormányzat GAMESZ tervezett pénzügyi mérlege 2021. évre ezer forintban**

|  |  |  |  |
| --- | --- | --- | --- |
| **Bevételek** | | **Kiadások** | |
| Működési bevételek | 95.250 | Személyi juttatások | 226.000 |
| Központi, irányítószervi tám. | 336.500 | Munkaadókat terhelő járulékok | 36.500 |
|  |  | Dologi kiadások | 168.250 |
|  |  | Beruházások | 1.000 |
| **Bevételek összesen:** | **431.750** | **Kiadások összesen:** | **431.750** |

GAMESZ javasalat, amely a Hévízi Sportkörrel és egyéb igénybevevőkkel történő konzultáció után átgondolandó, hogy a KLIK részére javasolt üzemeltetésre átadni a tornatermeket, azzal a feltétellel, hogy a sportköri edzésekhez biztosítsa a helyszínt, hasonló módon az általunk tervezettel, portás felügyelet nélkül.

A Bibó kollégium dologi fenntartási költsége 2019-ben: 1.832.132 Ft, személyi költségek nélkül, itt a gimnázium dolgozói takarítanak.

A Bibó Gimnázium szakképző épületét a Vörösmarty utcában szintén az önkormányzat tartja fenn, csak oktatási célt szolgál, dologi költsége 2019-ben: 536.665 Ft volt.

A város nem hasznosítja ezeket az épületeket, csak a diákok használják iskolaidőben, javasoljuk mindezeket átadni a KLIK részére üzemeltetésre.

Javasolt a pontos ráfordítások ismeretében újra tárgyalni a fenti oktatási célú létesítmények önkormányzat általi üzemeltetésére (használatára) kötött KLIK szerződést a 2021. évi költségvetés tervezéséhez.

* A TASZII a gondozottjai és dolgozói részére a hétvégi, ünnepnapi étkezést a Prizma-Junior Közétkeztetési Zrt-től vásárolja. 2021 januárjától konyhánk átveszi a feladatot. Így a TASZII költségvetése 13.5 millióval csökken, azonban az étel alapanyag költsége, és rezsi díja, épületünk hétvégi üzemeltetési díja a GAMESZ-nél jelenik meg, ez vélhetően 7-8 millió Ft növekedést jelent költségeinkben.
* Az ingyenesen étkezők étel alapanyagának költsége 2020-ban 13,5 millió Ft. Javasoljuk az Önkormányzatnak a törvény felülvizsgálatának kezdeményezését, mellyel az óvodában és a bölcsődében a jövedelem önkéntes bevallása megszűnik, és valós rászorultság alapján szolgáltatunk ingyen étkezést. A lehetséges intézkedés megvizsgálását megkezdtük.
* Berki sétány kaszálása, kifolyó környékének hulladék takarítása, elszállítása a nem hévízi területről, felvállalt feladatunk. Kérem az Önkormányzatot, hogy a keszthelyi önkormányzattal kössön megállapodást a feladat elvégzésére, megfelelő díjazás ellenében továbbra is gondját viseljük a területnek.

A terület hozzátartozik a hévízi sétautak rendjéhez, ennek fenntartása elsősorban Hévíz érdeke, javasolt a GAMESZ részéről annak pontos kiszámítása mekkora összeg ennek fenntartása és azt követően lehet ebben a kérdésben döntést hozni.

A következő évre összeállított költségvetés tervezet jelentős megtakarítást, 134.890.000 Ft-ot mutat intézmény költségeiben. Ezen túl azonban a fenntartó kéri a GAMESZ igazgatót, hogy mérje fel azokat a zöldfelületeket, ahol a GAMESZ parkosított és szakértelem szükséges a gondozásukhoz, illetv azokat a területeket is, ahol nem kötelező a GAMESZ feladat-ellátása, és a gozodást a lakosság is elláthatja. Ehhez kapcsolódva pedig vizsgálja felül az ehhezt kapcsolódó létszám és dologi kiadások nagyságát is.

1. **Gróf I. Festetics György Művelődési Központ, Városi Könyvtár és Muzeális Gyűjtemény**

Az igazgató részéről a költségvetésének felülvizsgálatához leadott 17,5 fős létszámkerettel történő átszervezés gazdaságilag nem fenntarható, az alábbiak miatt:

Az intézmény eredeti költségvetési kiadási előirányzata 339.324 ezer Ft. A jogszabály szerint kötelező könyvtár után kapott támogatása 5.900 ezer Ft, saját bevétele 97.768 ezer Ft.

Az önkormányzati hozzájárulás összege **235.656 ezer Ft, amely az üdülőhelyi támogatás megszűnése miatt nem finanszírozható.**

Az intézmény és feladatainak teljes átszervezése javasolt, beleértve a nem kötelező feladatok áttekintésével.

Fenntartói utasításként - elegendő önkormányzati forrás hiányában - javasolt intézményi létszám: a 2020. évi **23,75 fő helyett 7,5 fő,** az alábbi ajánlott elosztásban, ennek pontos részleteit az igazgatónak indokolt kidolgoznia:

Kiállítási és közművelődési tevékenység 1 fő

Közművelődési technika: 2 fő (GAMESZ és Turisztikai Kft vel együttműködésben)

Közművelődés szakkörök: 0,5 fő

Mozi és pénzügy: 2+1 fő

Könyvtár: 1 fő

Összesen: 7,5 fő mely tartalmazza az igazgatói státuszt is.

A folyamatban lévő 2020. augusztus 31-én lejáró igazgatói pályázat visszavonása indokolt, mert az átszervezés következtében változnak az intézmény feladatai, ezért szükséges lesz az átszervezési döntés alapján új igazgatói pályázat kiírása.

**Mozi**

A mozi 2020. április 1-től történő müködtetésének eredménye a következő:

|  |  |  |  |  |  |  |  |
| --- | --- | --- | --- | --- | --- | --- | --- |
| 2020. év/hónap | április | május | június1-20 | június 20-30 | | július | |
|  |  |  |  | nagy  130fős | kicsi  8fős | nagy  130fős | kicsi   8fős |
| nézőszám/nap | 0 | 0 | 0 | 26,5 | 9,2 | 48,3 | 11,5 |
| átlag néző/vetítés | 0 | 0 | 0 | 7,57 | 2,87 | 12 | 97 |
| bevétel Ft | 0 | 0 | 0 | 315.200 | 67.700 | 1.630.300 | 242.900 |

A vetítések számát a látogatottsághoz kell igazítani, és a foglalkoztatotti létszámokat is ehhez kell igazítani.

Javasolt utasítás kibocsátása a megbízott igazgató részére, hogy rövid határidőn belül készítsen előterjesztést a mozi 2020. szeptember 1-től történő csökkentett működésére, alapul véve a működtetés gazdaságosságát, célkitűzés a nyereség termelése.

Fontana mozi gazdálkodási adati 2019. év és 2020. év félév bruttó Ft-ban





Javasolt átgondolni, hogy a Deák téri épületből (kivéve átriumi tér) ki kell vonulni, mivel a lecsökkent funkció és létszám miatt sem indokolt a fenntartása, amely a korszerűtlen energiahatékonyság miatt pedig költséges.

Középtávon javasolt átgondolni a Rózsakert épület tulajdonlását, hiszen az intézmény jelenlegi 4 épületet közvetlenül használó struktúrája nem lesz fenntartható. A könyvtár átköltöztetésének lehetőségét javasolt kidolgozni. Az intézményi telephelyek összevonása jelentős költségcsökkentést eredményez. Az intézmény tárgyi eszközeit az intézményvezető csak Képviselőtestületi jóváhagyásával értékesítheti.

**Muzeális gyűjtemény:**

Muzeális gyűjteményt az önkormányzat nem köteles fenntartani, időszaki kiállításokat azonban továbbra is szervezni tud. Az egregyi épületet új funkciókkal lehet megtölteni, jobban kihasználni a látogatottságát- mint például rendezvények, nyári gyerektáborok- együttműködésben akár az egregyi óvodával, amely későbbiekben állandó nyári gyerektáboroknak adhat otthont.

A javasolt új intézményi létszám egyben jelentheti a muzeális gyűjteményi funkció megszüntetését, és ennek következtében a muzeális kiállítási tárgyak kölcsönzésének megszüntetését. Az egregyi múzális kiállítóhely fenntartásának kötelezettsége lejárt, az épület új funkcióval tölthető meg. A látogatottság alacsony volt. Átgondolandó az eseti és látogató vonzó kiállítási funkciók erősítése.

Az egregyi romkert és park, játszótér zöldfelület gondozás, fenntartás feladata külön forrás biztosítása nélkül azok tárgyi eszközeivel a GAMESZ-hoz kerül.

**Kulturális proramszervezés**

A turisztikai rendezvények szervezését a 2020. évben már részben a Hévízi Turisztikai Nonprofit Kft látja el. A jövőre vonatkozóan a Kft ügyvezetőjének és a Festetics Művelődési Központ intézmény igazgatójának ki kell dolgoznia ennek pontos rendjét, a feladatok lehatárolását, az eszkzök közös használatát, mely javaslatról a képviselő-testület dönt és ennek alapján alakítja ki a 2021. évi finanszírozás rendszerét.

Összességében a forráshiány sajnos e területen kényszeríti az önkormányzatot racionalizálási intézkedésre, létszám leépítésre a legnagyobb mértékben.

Ennek intézkedései több fordulós fenntartói döntéseket igényelnek az intézményi szervezeti dokumentumok szükséges átdologozása miatt, ezért az igazgató és gazdasági vezető erre vonatkozó fenntartói utasítása szükséges.

**5. Hévízi Polgármesteri Hivatal**

Az elmúlt évek már végrehajtott költség csökkentései mellett a jegyző a hivatal költségvetésének felülvizsgálatához a javaslatait megfogalmazta:

1. A polgármesteri hivatal az elmúlt években folyamatosan és fokozatosan csökentette a hivatali létszámot és a dologi kiadásokat is, ennek bemutatását szolgálja az alábbi tábla:

*Tábla: a 2020. évi költségvetés kiadások 2020. július 1-től a 10% bértömeg csökkentés után (eFt)*

|  |  |  |  |
| --- | --- | --- | --- |
| A. | B. | C. | D. |
|  | 2020. június 30-ig | 2020. július 1-től | *2016 évben* |
| személyi kiadások | 190.500 | 171.450 | *186.817* |
| járulék | 37.337 | 33.604 | *56.596* |
| dologi | 67.916 | 67.916 | *76.134* |
| összes személyi | 295.753 | 272.970 | *-* |
| beruházás | 10.900 | 10.900 | *7.314* |
| **Összes hivatali kiadás** | **306.653** | **283.870** | ***329.485*** |
| Létszám: | 40 fő | 40 fő | *48 fő* |

2. Létszámok:

A Hivatal központi költségvetés által finanszírozott létszáma 18,5 fő, ennek normatív támogatás összege 100.200 eFt.

Ezzel a 18,5 fő létszámmal Hévízen a feladatokat nem lehet ellátni, ez létszám alkalmas egy átlagos 5.000 fős alföldi nagyközség ügyvitelének ellátására.

A feladatok nagyságrendje és bonyolultsága az elmúlt 10 évben sokat változott, csökkent és növekedett és bonyolódott is. A Hivatal létszáma az átszervezésen túl folyamatosan csökkentésre került tudatos vezetői döntések által, így a 2011-es 61 fős létszámról - a járási hivatalok létrehozását követően 2013 évben 48 főre csökkent létszámot - 2020-ra átgondolt feladat-szervezéssel 40 főre sikerült csökkenteni, úgy, hogy a **ténylegesen munkát végző köztisztviselői létszám 31 fő** - levonva technikai személyzetet és az üres (betölteni nem tervezett és nem kötelező) álláshelyeket.

Mint kötelező feladat az igazgatási tevékenység főszabályként, köztisztviselői jogviszonyban főfoglalkozásként látható el. Általános 6 órás foglakoztatásra jogi lehetőség nincs, egyes munkakörök esetében jöhet szóba közös megegyezéssel történő jogviszony módosítással, vagy átszervezéssel, amelynek el nem fogadása felmentési jogcím, alátámasztása, hogy erre miért került sor szükséges érvényességi feltétel.

A polgármesteri hivatlban azonnal megszüntethető állások:

A. Az üres állások megszűntetése szükséges feladat-ellátásban zavart nem okoz 5 db.

Jegyzői Titkárság jogász

Polgármesteri Titkárság sajtóreferens

Hatósági Osztály adóellenőr 1.

adóellenőr 2.

Városfejlesztési Osztály közterület-felügyelő

A hivatal gondnoksági üzemeltetése több kísérletet is megélt a GAMESZ együttműködésével. A jelenlegi forráshiányban ismételten indokolt átgondolni az álláshely fenntarthatóságát, mely feladatokat átszervezéssel hivatalon belül és intézmények bevonásával, az álláshely megszűntetését követően is ellehet látni. Konferenciaterem felügyeleti feladatok vitelére a Festetics Művelődési Központ, általános gondnokság GAMESZ, beszerzések hivatalon belül történő megoldásával.

Megszűntetésre javasolt a gondnok álláshely.

B. Az elkövetkező évek nyugdíjazásai miatt megüresedett álláshelyek betöltése csak indokolt és szükséges esetben fog megtörténni:

2021. év 2 fő

2022. év 4 fő

2024. év 2 fő

ez így 4 év távlatában - 8 fő további létszámcsökkentés, mely optimalizált végét jelenti elvi létszámcsökkentésnek a feladatok változatlan szintje mellett.

Jelenleg a létszám tényleges lecsökkentése (nyugdíjazási kimutatás) csak elvi szinten mondható ki, minden álláshely megüresedése külön vizsgálatot fog igényelni. Indokolt nagyobb létszámcsökkentés esetén a nem köztisztviselőként dolgozó munkakörök megtarthatóságát (összevonását) vizsgálat tárgyává tenni (a feladat vállalkozói vagy más intézmény által biztosított elláthatóságával). Városfejlesztési Osztályon középtávon, főleg nagyberuházások után vizsgálni indokolt a beruházás-lebonyolítói kapacitásokat (köztisztviselők és vállalkozói kapacitás), mivel azonban 2 éven belül itt két kolléga vonul nyugdíjba, az állások be nem töltésével a csökkentés megvalósul.

C. Felülvizsgálandó szerződések:

Indokolt a szolgáltatási-megbízási szerződések felülvizsgálata, e folyamat megkezdődött a szakmai feladat-ellátást segítő szerződések megtartása mellett a nem igazgatási tárgyú szolgálatatási szerződéseket mondunk fel. Cél a dologi kiadások már táblában bemutatott csökkentésének további folytatása.

Összességében a hivatal feladatainak ellátása a fenti intézkedésekkel még biztosítható.

**VI.**

**Kormányzati támogatás kérése**

Az Üdülőhelyi feladatok támogatásának megszüntetése miatt kieső önkormányzati forrás pótlására a IX. Helyi önkormányzatok támogatásai fejezetben rendelkezésre álló, rendkívüli önkormányzati támogatás (REKI) nem alkalmas támogatási forma.

REKI a pályázat benyújtás előtt pénzügyileg rendezett tartozásra nem igényelhető. Továbbá a REKI támogatás igénylésének jogcímei kötöttek pl. közüzemi díjtartozásra, élelmiszer beszállítók felé fennálló tartozásokra, bérjellegű kifizetésekhez kapcsolódó tartozásokra nyújthatók be, de nem nyújtható be többek között a jövőben felmerülő még le nem járt határidejű személyi juttatásokra, tehát erősen kötődnek az önkormányzatok kötelező feladatainak ellátásához.

Ennek alapján a REKI támogatási célja az önkormányzati kötelező feladat-ellátás biztosítása és ennek érdekében a fizetésképtelenség, a csődhelyzet megelőzése.

Üdülőhelyi feladatok támogatása pedig, mint megnevezése is mutatja azon szükséges többlet kiadások fedezete, amelyek elvárt színvonalon teszik lehetővé a települési önkormányzatok számára az üdülőhely üzemeltetését.  Az üdülőhely üzemeltetése, a turisztika pedig nem a kötelező feladat-ellátás része, alapvető célja gazdasági, bevételt termelő.

Az Üdülőhelyi feladatok támogatásának megszüntetése nem az önkormányzati kötelező feladat-ellátást veszélyezteti, hanem alapvetően azt a gazdaságfejlesztési célt, hogy a turizmus, mint húzóágazat működőképes legyen. Az önkormányzatok az Üdülőhelyi feladatok támogatását azon többlet feladatokra fordították, amelyek a támogatás megnevezéséből is következik. Az üdülőhelyi infrastruktúrát (mint az előterjesztés tervezett támogatási rendszer javasolt témái) magasabb szinten kell üzemeltetni, mint egy átlagos településen, ennek feladatait pedig a települési önkormányzatok látják el. Amennyiben ez nem így történik akkor adott település nem lesz vonzó turisztikai célpont, ennek pedig gazdasági hatásai nemzetgazdasági szinten lesznek jelentősek.

Az üdülőhely fenntartásának többlet feladatai az Üdülőhelyi feladatok támogatása nélkül az állami támogatásból, az önkormányzati saját bevételeiből a kialakult színvonalon nem finanszírozhatók, ebből pedig következik, hogy a turisztikai vonzerő és ezáltal az ebből származó állami és helyi önkormányzati bevétel is csökkenni fog, a gazdaság e szereplői akik COVID-19 világjárvány bevétel kiesése miatt – még az állami segítség mellett is nehéz helyzetben vannak – még rosszabb helyzetbe kerülhetnek.

Az Üdülőhelyi feladatok támogatásának 2020-ban történt megszüntetése a települési önkormányzatok turisztikai feladat-ellátását veszélyezteti, ezért indokolt és szükséges az előterjesztés szerinti az üdülőhelyi feladatok támogatását célzó alap létrehozása.

A helyzetet súlyosbítja még emellett az idegenforgalmi adóban kialakult súlyos bevétel csökkenés.

Az Üdülőhelyi feladatok támogatásának elvonása és az idegenforgalmi adóbevételek drasztikus csökkenése, külön támogatási rendszer nélkül, nem csak a turisztikai feladatok megfelelő ellátását lehetetleníti el, hanem rövid időn belül a turisztikai települések működésképtelenségét is okozhatja, mely esetben a REKI ugyan már pályázható lesz, de a turisztikai feladatokban, vonzerőben bekövetkezett kár ezáltal viszont már nem lesz kezelhető.

A bevallott, de be nem szedett idegenforgalmi adó központi költségvetésből történő pótlása keretében, Hévíz Város Önkormányzat a 2020. július 20. határidőben 15.180.260,- forint összeget tudott leigényelni.

*(Az eltérés oka a korábban bemutaott táblához képest, hogy voltak utólagos nem tárgynegyedévi befizetések is, amelyeket az igénylésbe nem lehetett bevonni).*

A benyújtott igényléseket már Pénzügyminisztérium is látja és korábbi évek Üdülőhelyi feladatok támogatásának számaiból modellezni lehet az idegenforgalmi adó bevételek csökkenését.

**Javasoljuk ezen összegzés alapján viszont válaszban ismételten a Belügyminisztérium és Pénzügyminisztérium és a turisztikáért felelős Miniszterelnökség elé tárni Hévíz Város Önkormányzat 2020. és 2021. évre vonatkozó kiegészítő támogatásának szükségességét.**

**VII.**

**Összegzés:**

A 2020. év már ismertetett bevételt csökkentő hatásainak következtében általánosan szükséges átgondolni és új alapokra helyezni az önkormányzati feladat-ellátást, a működési költségeket, mert egészen biztosan láthatóan az elkövetkező évekre e teendencia fennmarad. Ezen kívül a két Hungest szálloda teljes bezárása és felújítása már idén és elkövetkező években további bevétel kiesést fog jelenteni és még csak becsülni sem lehet a helyi iparűzési adóban várható bevétel kiesést, a járványügyi korlátozások miatti zárlatok és vendégforgalom visszaesés miatt.

Mind emellett továbbra is hansúlyozzuk, hogy a Magyar Állam illetékes szervei felé továbbra is szükséges annak jelzése, hogy a fenti intézkedések hatása Hévíz Város Önkormányzatát országosan egyedien súlyosan érintik, hiszen az önkormányzat költségvetési főösszegén belül országosan itt a legmagasabb idegenforgalmi adóbevétel aránya és az ehhez kötödő elvont Üdülőhelyi támogatás összege.

Nehéz döntések azok amelyek előtt állunk, de a feladatok ellátásának kötlezettsége megköveteli a gyors és racionális intézkedések megtételét. Továbbra is bíznunk kell az időleges állami segítségben, azonban emellett az előterjesztésben javasolt feladat-ellátási és intézményi, költségvetés politikai döntések meghozatala indokolt.

**Részletes indokolás az önkormányzati rendelet tervezethez:**

A módosítás részletes magyarázatát az előterjesztés indokolja.

1.§ A költségvetés módosuló melléklete

2. § Hatályba léptető rendelkezés.

A költségvetési rendelet módosítás tervezetéhez tartozó indokolást az előterjesztés előkészítői álláspontom alapján nem kell közzétenni, mert jelentős társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható, illetve a határozatokban foglalt döntések átvezetése okán végrehajtási jellegű.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

Kérem a Tisztelt Képviselő-testületet az előterjesztés megvitatására és a javaslatok szerinti döntések meghozatalára.

A határozathozatal egyszerű a rendelet alkotás minősített szótöbbséget igényel

**2.**

**1. Határozati javaslat**

**I.**

Hévíz Város Önkormányzat Képviselő-testülete megismerte a koronavírus világjárvány hatásainak következében Hévíz Város Önkormányzat 2020. évi költségvetését érintő hatásokat és a költségvetési bevételek csökkenését.

A Képviselő-testület elkötelezett abban, hogy Hévíz város és intézményei a kötelezően ellátandó önkormányzati feladatok, a város turisztikai nívója és a lakosság közszolgáltatásokkal történő ellátása miatt, még a források 2019. évhez viszonyított mintegy 24%-os, jelentős mértékű csökkenése mellett is működőképesek maradjanak.

A Képviselő-testület a kiadások csökkentésében már intézkedett, e határozatával pedig újabb intézkedéseket tesz, és elkötelezett abban, amennyiben még kiadást csökkentő intézkedések indokoltak azokat is megtegye. A városnak, az önkormányzatnak és a közszolgáltatásoknak fontossági sorrendben az elvárt szinten működnie kell, ez viszont csak úgy valósítható meg, hogy egyes területeken a feladatok ellátásának szintjét jelentősen csökkenteni szükséges. E feladatot csak következetesen és minden érintett együttműködésével lehet végrehajtani.

A képviselő-testület kinyilvánítja, hogy szükségesnek tartja a rendkívüli kormányzati segítséget és ennek érdekében a lépéseket megteszi, bízva a külső pénzügyi támogatásban, azonban az önkormányzati kiadásokat csökkentő és bevételeket növelő intézkedéseket időben és megfelelő mértékben, fokozatosan meghozza.

**II.**

1. Hévíz Város Önkormányzat Képviselő-testülete elfogadja az előterjeszés szerinti javaslatokat, intézményi átszervezéseket és ezzel járó létszám leépítéseket az alábbi sarokpontokkal és különösen fontos intézkedések kiemelésével:

a) 2021. évben intézményi cafetéria,- és jutalomkeretre előirányzat nem biztosítható, kivéve a jogszabályi kötelezettségen alapulót,

b) az üres álláshelyeket továbbra is zárolja, azokat csak indokolt és alátámasztott intézményvezetői előterjesztésre képviselő-testületi jóváhagyással lehet betölteni,

c) az intézményeknél a felesleges vagyontárgyak- tárgyi eszközök értékesítését alátámasztott intézményvezetői előterjesztésre a Képviselő-testület hatáskörébe helyezi,

d) az előterjesztésben a megjelölt munkakörök illetve foglalkoztatási jogviszonyok megszünetétésére vonatkozó javaslatokat, tervezeteket (létszámleépítésre, csoportos létszámleépítésre) vonatkozó előterjesztéseket (intézményi szervezeti iratok módosítását) az intézményvezetők 2020. augusztus 25-ig terjesszék polgármester elé képviselő-testületi jóváhagyás céljából.

e) a 2021. évi költségvetésben béremelés csak a törvényi kötelezettség alapján történhet,

f) indokolt vizsgálni a munkáltatói döntésen alapuló illetményelemek 2021. évi fenntarthatóságát, jogi felülvizsgálat alapján.

Felelős: Papp Gábor, polgármester és intézményvezetők

Határidő: 2020. augusztus 25.

2. A Képviselő-testület a **Brunszvik Teréz Napközi Otthonos Óvodában** elrendeli a Zrínyi utcai telephelyen (Egregy) a 2021/2022-es nevelési évben egy és a 2020/2023 nevelési évben, ha demográfiai és jelentkezési adatok lehetővé teszik még egy nevelési csoport megszűntetését. Az óvodába a 2021/2022. nevelési évtől a felvételi körzetbe tartozó gyermek vehető fel, ezen kívül csak az üres férőhely teréhére engedélyezett gyermek felvétele. A vonatkozó előterjesztést ki kell dolgozni és jóváhagyásra előkészíteni.

Felelős: Nagy Sándorné óvodavezető

Határidő: 2020. szeptember 30.

3. A Képviselő-testület a **Teréz Anya Szociális Integrált Intézmény**nél jóváhagyja az előterjesztésben leírt intézkedéseket, felhatalmazza az intézményvezetőt a program részletes előkészítésére illetve végrehajtására, az alábbi sarokpontokkal:

a) üres álláshelyek megszűntetése: 2 fő gépkocsivezető,

b) dolgozói létszám csökkentése és óraszámcsökkentés egy fő gépkocsivezető jogviszonyának (létszámleépítés) előkészítése, egy fő takarító munkaidő csökkentése 8-ról 6 órára,

1. bölcsőde: 1 fő dajka létszám csökkentése,
2. családsegítés: 1 fő 8-ról 4 órára történő munkaidő csökkentése

Szociális étkeztetés: A Képviselőtestület felkéri az intézményvezetőt, hogy készítse elő az önkormányzati rendelet módosításához a szakmai programot, szmszt, a hétvégi étkeztetés megszüntetésre,

1. ügyeleti koordinátor: 8 helyett 6 órában való foglalkoztatása,
2. terápiás munkatársak: munkaidő csökkentés, három fő esetében 6 órában, egy fő 8 órában,
3. védőnői szolgálat: egy fő 8 órás álláshely egy évre 4 órára csökken,

h) József Attila utcai rendelő épület tető felújítása: 10.700.000 Ft, Honvéd utcai bentlakásos ellátás épületének felújítás 4.500.000 Ft elhalasztása forrás elvonása,

f) a Képviselő-testület felkéri az intézményvezetőt, hogy dolgozza ki 2020. október 31-ig a Honvéd utcai telephely mint ápolást-gondozást nyújtó intézmény és rehabilitációs intézményi ellátás (Idősek Otthona) megszüntetésének koncepcióját, a férőhelyek csökkentésével, mindkét intézményben az ellátotti felvétel szünetelése mellett.

Felelős: Varga András intézményvezető

Határidő: a)-h) 2020. augusztus 25.

f) pont 2020. október 31.

4. A Képviselő-testület a **Hévíz Város Önkormányzat Gazdasági, Műszaki Ellátó Szervezet**e intézménynél jóváhagyja az előterjesztés szerinti átszervezéseket, költségmegtakarításokat és elrendeli azok előkészítését, illetve végrehajtását.

a) 2020. január 1-i állapot szerinti 75,5 főről 66 főre csökkent a dolgozói létszám, ezért az igazgató a létszám leépítésére vonatkozó előterjesztést a II/1. pont szerint terjessze elő,

b) az előterjesztésben részletesen 2020. évben megtakarított előirányzatokat a felmentések és végkielégítések fedezetéhez való előirányzathoz biztosítja, a maradványt zárolja,

c) a jegyző és igazgató dolgozza ki, hogy az önkormányzati ASP gazdálkodás modul által nyújtott szolgáltatások alapján az intézmények vagy azok ütemezett részének számviteli feladat ellátását 2021. január 1-től a GAMESZ-től a polgármesteri hivatalhoz kerüljön átszervezésre,

d) igazgató dolgozza ki költségcsökkentés mellett a közutak, közterületek, fenntartásának, a kátyúzásnak víz és csapadékvíz elveztő rendszerek karbantartásának 2021. évi szükséges költségét,

e) meg kell vizsgálni a GAMESZ feladat-ellátása esetén az utófinaszírozás koncepcióját, teljesítés igazolása alapján,

f) 2021. január 1-től a Teréz Anya Szociális Integrált Intézmény részére a hétvégi étkezés biztosítását a GAMESZ végezze,

g) fasorok cseréje jelenleg forrás nem biztosítható,

h) az útburkolati jelek festése az útügyi szabványok előírása szerint szükséges, a GAMESZ mint helyi közutak és közterületek fenntartója a 2021. évi költségvetés tervezéséhez mérje fel terjessze elő burkolatfestési költségbecslést,

i) igazgató dolgozza ki a közvilágítási hálózat karbantartásának GAMESZ általi elvégzésének feltételrendszerét, költség igényét,

j) az igazgató dolgozzon ki zöldfelületi intézkedési tervet, mely térjen ki az úttest és ingatlan közötti zöldsáv ingatlantulajdonosi gondozásának kötelezettségére,

k) GAMESZ intézkedjen vállalkozói alapon működő nyilvános térítési díjas WC üzemeltetés bevezetésére, akár pályáztatással,

l) ki kell dolgozni és egyeztetni indokolt a Hévízi Sportkörrel és egyéb igénybevevőkkel és Nagykanizsai Tankerületi Központtal a GAMESZ üzemeltetésben lévő tornatermeket üzemeltetési költségeinek megosztásáról, közös viseléséről,

m) egyeztetés indokolt a Nagykanizsai Tankerületi Központtal az oktatási célú létesítmények önkormányzat általi használati szerződésének felülvizsgálatáról (Bibó István Gimnázium kollégium és Vörösmarty utcai oktatási épület),

n) ki kell dolgozni Berki sétaút és egyéb a várost érintő séta és kerékpározható utak fenntartási költségeit a szükséges döntés meghozatala érdekében.

Felelős: Laczkó Mária igazgató

Határidő: a) pontra 2020. augusztus 25.

b-n) pontra 2020. október 31.

5. A Képviselő-testület **Gróf I. Festetics György Művelődési Központ, Városi Könyvtár és Muzeális Gyűjtemény** intézménynél jóváhagyja az előterjesztés szerinti átszervezéseket, költségmegtakarításokat, elrendeli azok előkészítését, végrehajtását.

a) a Képviselő-testület elrendeli az intézmény közalkalmazotti létszámának csökkentését a 2020. január 1-ei 23,75 –ről 7,5 főre, az alábbi tevékenységek és munkakörök megtartásával. Kiállítási és közművelődési tevékenység 1 fő, Közművelődési technika: 2 fő (GAMESZ és Turisztikai Kft vel együttműködésben), Közművelődés szakkörök: 0,5 fő, Mozi és pénzügy: 2+1 fő, Könyvtár: 1 fő, a megbízott igazgató a létszám leépítésre, átszervezésre vonatkozó előterjesztést a II/1. pont szerint terjessze elő,

b) mb. igazgató terjessze elő 2020. szeptember 30-ig az a) pont alapján átdolgozott intézményi alapítóokirat és szervezeti és működési szabályzat tervezetet és mind azon szakterületi dokumentumokat képviselő-testületi jóváhagyásra amelyek esetében ez szükséges,

c) a mozi vetítések számát a látogatottsághoz kell igazítani, ezért az igazgató a 2 főre engedélyezett mozi álláshelyre és az előadásonkénti látogatottsági adatokra építve 2020. augustus 25-ig nyújtsa be a mozi működtetés módosítását,

d) a mb. igazgató 2020. szeptember 30-ig dolgozza ki az egregyi muzeális gyűjtemény időszakos nyitvatartását, a forgalomhoz igazodva, teljes téli leállással, a muzeális kiállítási tárgyak kölcsönzésének megszűntetésével,

e) mb. igazgató 2020. szeptember 30-ig tegyen javaslatot az egregyi múzeum épületének új funkciókkal való kihasználására, - mint például rendezvények, nyári gyerektáborok- együttműködésben az egregyi óvoda épület-együttesével, amely helyszínek nyári gyerektáboroknak adhatnak otthont,

f) igazgató készítse elő és polgármesteri jóváhagyásra nyújtsa a megbízási szerződések 2020. augusztus 25-ig történő felmondását,

g) az egregyi romkert és park, játszótér gondozása, felügyelete 2020. szeptmenr 1-től külön forrás biztosítása nélkül a GAMESZ feladata, az intézmények intézkedjenek a feladat átadás-átvételéről.

Felelős: Hermann Katalin mb. igazgató

Határidő: a)-g) pontban rögzítve

6. A Képviselő-testület felkéri a Hévízi Turisztikai Nonprofit Kft ügyvezetőjét és a Festetics Művelődési Központ igazgatóját, dolgozzák ki a turisztikai programok 2021. évi rendjét, a feladatok lehatárolását, az eszközök közös használatát, mely javaslatról a képviselő-testület dönt és ennek alapján alakítja ki a 2021. évi finanszírozás rendszerét.

Felelős: Hermann Katalin mb. igazgató

Pállfy Tamás ügyvezető igazgató

Határidő: 2020. október 31.

7. A Képviselő-testület felkéri a polgármestert vizsgáltassa meg a Deák téri épületből való kiköltözést, az előterjesztés alapján és a könyvtár átköltöztetésének feltételeit dolgoztassa ki, az előterjesztés szerint.

Felelős: Papp Gábor, polgármester

Határidő: 2020. október 31.

8. A Képviselő-testület **a Hévízi Polgármesteri Hivatal**nál jóváhagyja az előterjesztés szerinti átszervezéseket, költségmegtakarításokat

a) elrendeli 2020. augusztus 31-ei hatállyal a Jegyzői Titkárság jogász, Polgármesteri Titkárság sajtóreferens, Hatósági Osztály adóellenőr 1., adóellenőr 2., Városfejlesztési Osztály közterület-felügyelő üres álláshelyek megszűntetését

b) elrendeli a gondnok jogviszonyának 2020. október 1-jével történő megszűntetését,

c) összes megszűnő álláshely 6 és felkéri a jegyzőt, hogy az álláshelyek és a gondnoki munkajogviszony megszűntetésére vonatkozó előterjesztést a II/1. pont szerint terjessze elő,

d) az elkövetkező évek nyugdíjazásai miatt megüresedett álláshelyek betöltése csak indokolt és szükséges esetben Képviselő-testületi hatáskörben engedélyezett.

Felelős: dr. Tüske Róbert jegyző

Határidő: 2020. augusztus 25.

9. Hévíz-Balaton Airport Kft-nek a 2020. évre biztosított 50 millió forint összegű működési támogatásból 15 millió forint visszavonásra kerül. Az összeg visszafizetésének határideje a társaság likviditási helyzetétől függ.

Felelős: Benkő Attila ügyvezető igazgató

Határidő: 2020. augusztus 31.

10. A Képviselő-testület tekintettel a kiemelt sportág számára adható társasági adó pályázatok fenntartására, engedélyezi a Hévízi Sportkör számára a 2020. évben fel nem használt működési és fejlesztési támogatásnak 2021. évi felasználását. Ezzel egyidejűleg a Képviselő-testület takarékossági intézkedésekre hívja fel a sportkör elnökének figyelmét és kijelenti, hogy 2021. évben támogatást nem biztosít a Sporkör számára.

Felelős: Papp Gábor, polgármester

Határidő: 2020. augusztus 31.

**2. Határozati javaslat**

1. Hévíz Város Önkormányzat Képviselő-testülete megköszöni a Belügyminisztérium és a Pénzügyminisztérium válaszát amelyben foglalkoztak a polgármesteri jelzéssel, mely szerint a koronavírus világjárvány hatásainak következében Hévíz Város Önkormányzat 2020. évi költségvetését érintő hatások és a költségvetési bevételek csökkenése jelzésre került.

2. A válaszokban javasolt a Magyarország 2020. évi központi költségvetéséről szóló 2019. évi LXXI. törvény 2. melléklet IX. Helyi önkormányzatok támogatásai fejezetben rendelkezésre álló, rendkívüli önkormányzati támogatás (REKI) nem alkalmas támogatási forma, mert a pályázat benyújtás előtt pénzügyileg rendezett tartozásra nem igényelhető. Továbbá a REKI támogatás igénylésének jogcímei kötöttek pl. közüzemi díjtartozásra, élelmiszer beszállítók felé fennálló tartozásokra, bérjellegű kifizetésekhez kapcsolódó tartozásokra nyújthatók be, de nem nyújtható be többek között a jövőben felmerülő még le nem járt határidejű személyi juttatásokra, tehát erősen kötődnek az önkormányzatok kötelező feladatainak ellátásához. Ennek alapján a REKI támogatási célja az önkormányzati kötelező feladat-ellátás biztosítása és ennek érdekében a fizetésképtelenség, a csődhelyzet megelőzése.

3. A Képviselő-testület felkéri a polgármester, hogy válasz megkeresésben jelezze, hogy az üdülőhely fenntartásának többlet feladatai az Üdülőhelyi feladatok támogatása nélkül az állami támogatásból, az önkormányzati saját bevételeiből a kialakult színvonalon nem finanszírozhatók, ebből pedig következik, hogy a turisztikai vonzerő és ezáltal az ebből származó állami és helyi önkormányzati bevétel is csökkenni fog, a gazdaság e szereplői akik COVID-19 világjárvány bevétel kiesése miatt – még az állami segítség mellett is nehéz helyzetben vannak – még rosszabb helyzetbe kerülhetnek, ezért Hévíz Város Önkormányzat számára átmeneti időre szükséges kiegészítő állami támogatás.

Felelős: Papp Gábor, polgármester

Határidő: 2020. augusztus 15.

**3. Határozati javaslat**

1. Hévíz Város Önkormányzat Képviselő-testülete a 79/2020. (V. 18.) polgármesteri határozattal a Gróf I. Festetics György Művelődési Központ, Városi Könyvtár és Muzeális Gyűjtemény igazgatói (magasabb vezetői) beosztására vonatkozó pályázatot visszavonja.

2. A Képviselő-testület az intézmény átszervezés miatt a kiírásról később dönt.

Felelős: dr. Tüske Róbert jegyző

Határidő: 2020. augusztus 31.

**Hévíz Város Önkormányzat Képviselő-testületének**

**…/…. (…...) önkormányzati rendelete**

**Hévíz Város Önkormányzat 2020. évi költségvetéséről szóló 5/2020. (II. 12.) önkormányzati rendelet módosításáról**

Hévíz Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §** (1)Az Ör. 5. melléklete a 1. melléklet szerint módosul.

**2. §** (1) Ez a rendelet a kihirdetését követő napon lép hatályba, és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2020. évi költségvetéséről szóló 5/2020. (II. 12.) rendelet módosítása

**Költségvetési hatása:** A 2020. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő létszámok módosításáról, melyeknek a jövőben költségvetési működési kiadási előirányzat módosulás vonzata lesz a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a koronavírus okozta pénzügyi megszorítások nem vitelezhetők ki. A létszámcsökkentésre vonatkozó döntés elhalasztása károsan befolyásolja az önkormányzat 2020. és 2021. évi gazdálkodását. A személyi juttatások és azt terhelő munkaadói járulék terhek előirányzata a létszámcsökkentés elmaradása esetén a felmondási időt figyelembe véve - lényeges működési kiadás teher nehezedne a jövő évben az önkormányzatra.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat és a TASZII esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | Közgazdasági osztályvezető/pénzügyi ellenőrzés |  |  |
| Kondákorné Farkas Erika | pénzügyi ügyintéző |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |